د افغانستان او فرانسې اړیکي

د افغانستان او فرانسې اړیکي د افغانستان او فرانسې ترمنځ دیپلوماتیکې اړیکې بلل کیږي. دغه دواړه هېوادونه د ملګرو ملتونو رسمي غړي دي.

 شالید 

ښي|بټنوک|په پاریس کي د افغانستان استازولي (سفارت)
افغانستان او فرانسې په ۱۹۲۲ کال کي خپلمنځي ډیپلوماتیکي اړیکي جوړي کړې. په 1923 کي فرانسې په کابل کې یو دیپلوماتیک پلاوی او همدارنګه په افغانستان کې د فرانسې د لرغون پېژندنې پلاوي (DAFA) لپاره یو دفتر پرانیست.   په پیل کي د دواړو هیوادونو اړیکي کمزوري وې، خو په ۱۹۲۸ کال کي د افغانستان پاچا امان الله خان فرانسي ته د رسمي سفر په ترڅ کي یادو اړیکو ته پراختیا ورکړه.

د ۱۹۴۳ کال د جنورۍ په میاشت کي د دویمې نړیوالې جګړې پر مهال فرانسې په کابل کي خپل دیپلوماتیک ماموریت بند کړ. ورپسې افغانستان په پاریس کي په 1944 کي خپل ډیپلوماتیک ماموریت هله بند کړ کله چي ویچي فرانس فرانسې او سویس ته د افغانستان د ډیپلوماتیکو لیکو دوه ګونی اعتبار رد کړ. تر دویمي نړیوالي جګړې وروسته دواړو هیوادونو خپل دریځونه بیرته نرم او په 1949 کي یې سفارتونه په لوړه کچه پرانیستل. 

په ۱۹۶۵ کال کي د افغانستان پاچا محمد ظاهر شاه فرانسې ته رسمي سفر وکړ او له ولسمشر چارلس دي ګول سره یې ولیدل. تر دې سفر وروسته په ۱۹۶۸ کال کي د فرانسې لومړي وزیر جورج پمپیو هم افغانستان ته په رسمي سفر راغی.

په 1979 کي شوروي اتحاد پر افغانستان یرغل وکړ، چي سمدستي ورسره د شوروي-افغان جګړه پیل سوه. په یاده موده کي دواړو هیوادونو د راتلونکو 25 کلونو لپاره چنداني اړیکي نه درلودې، خو له افغانستان څخه د شورویاخو تر وتلو وروسته د فرانسې حکومت د ۱۹۹۰ کال په جنورۍ کي اعلان وکړ چې په کابل کي به خپل سفارت بیرته پرانیزي.  دا چي په افغانستان کي سیاسي کش مکش په زور کي وو، فرانسې کلونه وروسته د کورنۍ جګړې او طالبانو د راتګ له امله یو ځل بیا اړیکي وشلولې. 

په افغانستان کې د ناټو په مشرۍ د جګړې راوروسته فرانسې په ټول هیواد کي په بېلابیلو پوځي عملیاتو او جګړو کي برخه واخیستل. په 2002 کي فرانسې د ولسمشر حامد کرزي په مشرۍ له افغان حکومت سره رسمي ډیپلوماتیکي اړیکي جوړي کړې. د نړیوالو سوله ساتو ځواکونو په چوکاټ کي دغه هیواد د افغانستان په شمال ختیځ کي په ځانګړې توګه د کاپیسا په ولایت کي د امنیت په راوستلو کي مخکښ رول ولوباوه. 

د ۲۰۲۱ کال په اګست میاشت کي فرانسې په کابل کي خپل سفارت د طالبانو د واک ته د ستنیدو له امله بیرته بند کړ،  خو افغانستان لا اوس هم په پاریس کي خپل سفارت لري.